Fertilizatio
Fertilizatio est fusura gametarum ad progressum novi organismi singularis incipiendum. Ratio in animalibus fusuram ovi et seminis implicat, quae zygotum primum gignit, et tum ad incrementum embryonis conducit. Ratio secundum species animalium fieri potest intra corpus feminae (per fertilizationem internam) aut extra (per fertilizationem externam). Circulus fertilizationis et auctus novorum singularium reproductio sexualis appellatur. Per fertilizationem duplicem in angiospermis, gameta mas et haploidica cum binis nucleis polaribus haploidicis coniungitur ad primarium nucleum endospermaticum et triplodicum per rationem fertilizationis vegetativae efficiendum.